
J e g y z ő k ö n y v


Készült Bácsalmás Város Önkormányzata Képviselő-testületének 2016. október 5-én, 14.00 órai kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, Légrádi Mária, Márai András, Nagy Gábor, valamint Schaffer Tünde képviselők (6);

Patocskai Ibolya jegyző és Horváth István Attila pénzügyi, beruházási és üzemeltetési osztályvezető (2);

Jegyzőkönyvvezető: Zobokiné Bite Gyöngyi testületi ügyintéző;

Az ülésről távolmaradt: dr. Bakó Mária Lujza, Csémy László és Turcsányi Csaba képviselő (3).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 6 fő van jelen (67 %). Jegyzőkönyv-hitelesítőknek Légrádi Mária és Schaffer Tünde képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:

217/2016. (X. 5.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete Légrádi Mária és Schaffer Tünde képviselőket jelöli ki jegyzőkönyv-hitelesítőknek.

Németh Balázs polgármester a meghívó szerinti napirendi pontot javasolja megtárgyalni, majd a javaslatának az elfogadását – más indítvány nem lévén – szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

218/2016. (X. 5.) Bácsalmás v. öh.

Napirend megállapítása 	Határozat

I.	Bácsalmás Város Önkormányzatának Képviselő-testülete a 2016. október 5-i rendkívüli ülésén a következő napirendi pontot tárgyalja meg:

1. Pénzügyi forrás biztosítása Bácsalmás város fejlesztési, projektkezelési többletfeladatainak ellátásához (1. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők



1. napirendi pont

Pénzügyi forrás biztosítása Bácsalmás város fejlesztési, projektkezelési többletfeladatainak ellátásához 
(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy a felsoroltakon kívül egy IPA pályázaton is részt szeretnének venni, belterületi csapadékvíz-elvezető rendszert szeretnének megterveztetni. A gázszolgáltató nem járult hozzá a tervekhez, mert az árkok és a gázcső néhol keresztezik egymást. Kb. fél méterrel a földfelszín alatt húzódik a gázvezeték. A szolgáltató azt akarja, hogy az önkormányzat a saját költségén helyezze lejjebb a gázcsöveket. Eső korábban is esett, árok korábban is volt, a gázvezetékek a ’80-as évek közepétől lettek lefektetve.

Schaffer Tünde képviselő szerint utána kellene nézni a szabályszerű fektetési módnak.

Németh Balázs polgármester kijelenti, hogy a szolgáltató szerint az önkormányzat akarja rossz helyre tenni az árkot.

Tóth Árpád alpolgármester szerint gondot jelent, hogy nincs megfelelő minőségű közműtérkép.

Németh Balázs polgármester elmondja, hogy vidékfejlesztési program keretében is szeretnének pályázni külterületi utak felújítására, ahhoz kapcsolódóan útkarbantartási eszközbeszerzésre, ill. helyi piacok kialakítására, közkonyhák fejlesztésére is szeretnének pályázatot benyújtani. Folyamatosak a feladatok. Ismerteti az előterjesztés lényegét, hozzátéve, hogy ezek a költségek a pályázatokban nem számolhatók el.

Schaffer Tünde képviselő érdeklődik, hogy kötve vannak-e az árajánlatok kapcsán közbeszerzéshez.

Németh Balázs polgármester nemmel válaszol, amelyet azzal indokol, hogy szolgáltatásnál nettó 8 M Ft fölött kell közbeszerzési eljárást lefolytatni. További hozzászólás nem lévén az előterjesztés határozati javaslatának az elfogadását – fedezetül a 2016. évi költségvetési tartalékot megjelölve – szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

219/2016. (X. 5.) Bácsalmás v. öh.

Pénzügyi forrás biztosítása 
Bácsalmás város fejlesztési, projektkezelési 
többletfeladatainak ellátásához 	Határozat

I.	Bácsalmás Város Önkormányzatának Képviselő-testülete (a továbbiakban: Képviselő-testület) a megvizsgált árajánlatok és szerződéstervezetek alapján Bácsalmás város fejlesztési és projektkezelési többletfeladatainak ellátására az alábbi gazdasági szereplőket bízza meg 2016. október 1-je és 2016. december 31-e közötti időszakra:

1.	Majoros Vivien e.v. (6430 Bácsalmás, Béke u. 22.)
Feladatok: 
a)	iparterület-fejlesztés projektindítása
b)	IPA gazdasági projekt előkészítése
c)	gazdaságfejlesztési projektek előkészítése iparterületen
d)	KEHOP pályázat előkészítése, beadása
e)	Megyei Foglalkoztatási Partnerség Program vállalásainak elvégzése

2.	AlmásFlóra Szociális Szövetkezet (Bácsalmás, gr. Széchenyi u. 75.)
Feladatok:
a)	TOP turizmusfejlesztési program előkészítése
b)	IPA turizmus projekt előkészítése

II2.	A Képviselő-testület a többletfeladatok ellátásához 4 416 000 Ft-ot biztosít a 2016. évi költségvetési tartalék terhére. 

III.	A Képviselő-testület felhatalmazza Németh Balázs polgármestert az előterjesztés és a jelen határozat 1. és 2. melléklete szerinti megbízási szerződések aláírására, és a szükséges intézkedések megtételére.

Határidő: azonnal
Felelős: Németh Balázs polgármester

Operatív felelős:	Horváth István Attila PBÜ osztályvezető és
Kiss Balázs pályázati referens

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Kiss Balázs pályázati referens

A 219/2016. (X. 5.) Bácsalmás v. öh. jelölésű határozat 1. és 2. melléklete a jelen jegyzőkönyv mellékleteként szerepel.

Németh Balázs polgármester – több napirendi pont nem lévén – megköszöni a részvételt, és az ülést 14 óra 30 perckor berekeszti.

K. m. f.



	Németh Balázs	Patocskai Ibolya
	polgármester	jegyző




	Légrádi Mária	Schaffer Tünde
képviselők, jegyzőkönyv-hitelesítők



Melléklet Bácsalmás Város Önkormányzatának Képviselő-testülete 22/2016. számú,
2016. október 5-én megtartott rendkívüli nyílt ülésének jegyzőkönyvéhez

1. melléklet a 219/2016. (X. 5.) Bácsalmás v. öh. jelölésű határozathoz

MEGBÍZÁSI SZERZŐDÉS

amely létrejött
egyrészről
Bácsalmás Város Önkormányzata (székhely: 6430 Bácsalmás, gr. Teleki József utca 4-8; törzskönyvi azonosító szám: 724320; adószám: 15724320-2-03; statisztikai számjel: 15724320-8411-321-03; képviseli: Németh Balázs polgármester), mint megbízó – a továbbiakban: Megbízó,
másrészről
Majoros Vivien egyéni vállalkozó (székhely: 6430 Bácsalmás, Béke u. 22., adószám: 66774952-1-23, bankszámlaszám: 10402843-86755776-78761004), mint megbízott – a továbbiakban: Megbízott,
között, a mai napon az alábbiak szerint:
1.	Megbízó megbízza Megbízottat Bácsalmás Város Önkormányzata érdekkörébe tartozó – jelen szerződés 3. pontjában részletezett – feladatok ellátásával. Megbízott a megbízást elfogadja és kijelenti, hogy a feladat ellátásához szükséges végzettséggel, szakértelemmel, személyi állománnyal rendelkezik. A végzettségeket igazoló dokumentumok másolatát Megbízott Megbízó rendelkezésére bocsátotta.
2. 	Megbízott a jelen szerződésbeli kötelezettségét a Megbízó utasításai alapján és érdekeinek megfelelően látja el. Megbízott a feladatokat köteles a tőle elvárható legnagyobb körültekintéssel, gondossággal, szakszerűen és a hatályos jogszabályi előírásoknak megfelelően elvégezni.
Megbízó jogosult a Megbízott részére utasításokat adni. Ha a Megbízó célszerűtlen vagy szakszerűtlen utasítást ad, a Megbízott által történő figyelmeztetés után a legrövidebb időn belül köteles nyilatkozni arról, hogy utasításait a Megbízott figyelmeztetése ellenére is fenntartja-e. Amennyiben Megbízó a Megbízott figyelmeztetése ellenére utasítását fenntartja, ezt Megbízott köteles végrehajtani, de az ügyben felmerülő anyagi és erkölcsi felelősség a Megbízót terheli.
3.	Megbízott jelen megbízási szerződésben az alábbi feladatok megvalósítását vállalja, amelyeket Megbízott a tőle elvárható gondossággal köteles ellátni:
· A 2016. június 24-én formailag megfelelt, TOP-1.1.1-15-BK1-2016-00008 kódszámú, „Iparterület kialakítása Bácsalmáson” elnevezésű pályázati projekt pályázati utókezelése, támogatás elnyerését követő szerződéskötési feladatok elvégzése, a támogatott projekt megvalósítási részének koordinálása, operatív intézkedések végrehajtása és végrehajtatása a Támogatási Szerződésben illetve a benyújtott pályázatban szereplő konkrétumok, vállalások, kötelmek megvalósítása érdekében.
· A 2016 őszén megjelenő Interreg–IPA Magyarország–Szerbia Határon Átnyúló Együttműködési Program 4. prioritásába tartozó KKV-k versenyképességének erősítése innováció vezérelt fejlesztéssel elnevezésű programrészhez projektötlet generálása, projekt kidolgozása pályázati felhíváshoz illeszkedve, költségvetés meghatározása, pályázat beadáshoz szükséges intézkedések végrehajtása.
· A 2017. év elején megjelenő TOP gazdaságfejlesztési intézkedések keretében támogatható Bácsalmási Iparterület továbbfejlesztése program (inkubátorház, ipari csarnok kialakítás) pályázati követelményrendszerének megismerése, a benyújtandó pályázat projektelképzelésének kidolgozása, a pályázat előkészítése a rendelkezésre álló legális információk alapján.
· A folyamatosan megjelenő KEHOP pályázatok figyelemmel kísérése, az Önkormányzat gazdaságfejlesztési és szemléletformálási elképzeléseihez illeszkedő pályázati felhívásokhoz projektek generálása, a pályázati felhíváshoz illeszkedő szakmai tartalom és költségvetés kidolgozása, a pályázat összeállítása, benyújtása, utógondozása.
· A Bács-Kiskun Megyei Önkormányzat által elnyert TOP-5.1.1 Megyei foglalkoztatási Partnerség Program bácsalmási vonatkozásainak tisztázása, a program megvalósítással kapcsolatos települést érintő feladatok felmérése, konkretizálása, operatív intézkedések meghatározása, végrehajtása és végrehajtatása.
· Bácsalmás Város Önkormányzat által elfogadott Integrált Településfejlesztési Stratégia fejlesztési prioritásaihoz illeszkedő pályázati felhívások figyelése, kivonatolása, projektötlet generálása.
4. 	Megbízott a feladat teljesítése során teljes felelősséggel köteles eljárni. A szolgáltatói tevékenység elvégzéséhez alvállalkozót, más közreműködőt igénybe vehet, ugyanakkor az alvállalkozók, közreműködők szolgáltatói tevékenységeiért saját maga felel.
5. 	Felek kölcsönösen kötelezettséget vállalnak arra, hogy a szerződéssel kapcsolatban tudomásukra jutott adatokat, tényeket, információkat kizárólag a szerződés teljesítésére használják fel, azokat illetéktelen 3. személy részére, a másik fél írásbeli hozzájárulása nélkül nem ruházzák át, illetve nem teszik hozzáférhetővé, kivéve a mindenkori hatályos jogszabály által előírt eseteket.
6.	A Megbízott köteles az általa végzett tevékenységéről és a rábízott ügyek állásáról Megbízót igény szerint tájékoztatni.
	Megbízó a 3. pontban részletezett feladatok teljesítésének kezdési időpontját 2016. október 1. napban határozza meg. A szolgáltatói teljesítés végső határidejét 2016. december 31. napban állapítja meg. A megbízási szerződés 3. pontjában vállalt feladatok teljesítése során keletkezett ügyiratokat, dokumentumokat Megbízott a végső határidő napján köteles Megbízó részére átadni, az egyes feladatok ügymenetének előrehaladásáról Megbízottat szóban tájékoztatni.
	Teljesítettnek akkor tekinthető a feladat, ha Megbízott Megbízó nevében eljárva, Megbízó döntései alapján a feladatait ellátta, arról Megbízó részére beszámolt. Megbízó ezt követően teljesítésigazolást állít ki Megbízott részére, amely a számla kiállítás alapját képezi.
7. 	Szerződő Felek megállapodnak abban, hogy a megbízás teljesítéséért a Megbízottat alanyi mentes 3.400. 000 Ft díjazás illeti meg. amelynek kifizetése 4 részletben történik. Megbízó által meghatározott, Megbízott által elvégzett feladatok alapján Megbízó rész teljesítésigazolásokat, Megbízott pedig rész számlákat állít ki az alábbi határidőkig:
	2016. október 14-ig 850.000 Ft,
	2016. november 10-ig 850.000 Ft,
	2016. december 5-ig 850.000 Ft
	2016. december 31-ig 850.000 Ft – végszámla és végteljesítés.
	Megbízott által kiállított számlákat Megbízó 8 napon belül, banki átutalással teljesíti Megbízott K & H Bank Zrt. banknál vezetett 10402843-86755776-78761004 bankszámlaszámára.
	A megbízási díj fedezetet nyújt a teljesítés időtartama alatt elvégzendő valamennyi feladatra, Megbízott az itt megjelölt összegen felül további – esetleges – kiadásainak finanszírozására újabb számla kiállítására jelen szerződés alapján nem jogosult.
8.	Jelen szerződés a felek közös megegyezésével bármikor megszüntethető. A szerződés megszüntethető bármelyik fél felmondásával is. A felmondási időt a felek 30 napban állapítják meg. 
9. 	Felek kijelentik, hogy jelen szerződés teljesítésével kapcsolatos esetleges vitáikat elsősorban tárgyalás útján próbálják meg rendezni.

A jelen szerződésben nem szabályozott kérdésekben a Polgári Törvénykönyv vonatkozó rendelkezései az irányadók. 

Bácsalmás, 2016. ………………………

	…………………………………..	…………………………………..
	Németh Balázs	Majoros Vivien
	polgármester 	egyéni vállalkozó
	Bácsalmás Város Önkormányzata	
	Megbízó	Megbízott


2. melléklet a 219/2016. (X. 5.) Bácsalmás v. öh. jelölésű határozathoz

MEGBÍZÁSI SZERZŐDÉS

amely létrejött
egyrészről
Bácsalmás Város Önkormányzata (székhely: 6430 Bácsalmás, gr. Teleki József utca 4-8; törzskönyvi azonosító szám: 724320; adószám: 15724320-2-03; statisztikai számjel: 15724320-8411-321-03; képviseli: Németh Balázs polgármester), mint megbízó – a továbbiakban: Megbízó,
másrészről
AlmásFlóra Szociális Szövetkezet (székhely: 6430 Bácsalmás, gr. Széchenyi u. 75., adószám: 22742225-2-03, bankszámlaszám: 10402843-50526570-67761016, képviseli Tímár Judit igazgatóság elnöke), mint megbízott – a továbbiakban: Megbízott,
között, a mai napon az alábbiak szerint:
1.	Megbízó megbízza Megbízottat Bácsalmás Város Önkormányzata érdekkörébe tartozó –jelen szerződés 3. pontjában részletezett – feladatok ellátásával. Megbízott a megbízást elfogadja és kijelenti, hogy a feladat ellátásához szükséges végzettséggel, szakértelemmel, személyi állománnyal rendelkezik. A végzettségeket igazoló dokumentumok másolatát Megbízott Megbízó rendelkezésére bocsátotta.
2. 	Megbízott a jelen szerződésbeli kötelezettségét a Megbízó utasításai alapján és érdekeinek megfelelően látja el. Megbízott a feladatokat köteles a tőle elvárható legnagyobb körültekintéssel, gondossággal, szakszerűen és a hatályos jogszabályi előírásoknak megfelelően elvégezni.
Megbízó jogosult a Megbízott részére utasításokat adni. Ha a Megbízó célszerűtlen vagy szakszerűtlen utasítást ad, a Megbízott által történő figyelmeztetés után a legrövidebb időn belül köteles nyilatkozni arról, hogy utasításait a Megbízott figyelmeztetése ellenére is fenntartja-e. Amennyiben Megbízó a Megbízott figyelmeztetése ellenére utasítását fenntartja, ezt Megbízott köteles végrehajtani, de az ügyben felmerülő anyagi és erkölcsi felelősség a Megbízót terheli.
3. Megbízott jelen megbízási szerződésben az alábbi feladatok megvalósítását vállalja, amelyeket Megbízott a tőle elvárható gondossággal köteles ellátni:
· A 2016 őszére meghirdetett TOP-1.2.1-16 kódszámú, „Társadalmi és környezeti szempontból fenntartható turizmusfejlesztés” elnevezésű pályázati felhívás tartalmi elemeinek áttanulmányozása, projektgenerálás, szakmai program (Bácsalmás turisztikai fejlesztése) összeállításának koordinálása, pályázati felhíváshoz illeszkedő költségvetés előzetes meghatározása, mellékletek összeállításának irányítása.
· A 2016 őszén megjelenő Interreg–IPA Magyarország–Szerbia Határon Átnyúló Együttműködési Program 3. prioritásába tartozó, „Idegenforgalmi és kulturális örökségi együttműködés ösztönzése” elnevezésű programrészhez projektötlet generálása, projekt kidolgozása pályázati felhíváshoz illeszkedve, költségvetés meghatározása, pályázat beadáshoz szükséges intézkedések végrehajtása.
4. 	Megbízott a feladat teljesítése során teljes felelősséggel köteles eljárni. A szolgáltatói tevékenység elvégzéséhez alvállalkozót, más közreműködőt igénybe vehet, ugyanakkor az alvállalkozók, közreműködők szolgáltatói tevékenységeiért saját maga felel.
5. 	Felek kölcsönösen kötelezettséget vállalnak arra, hogy a szerződéssel kapcsolatban tudomásukra jutott adatokat, tényeket, információkat kizárólag a szerződés teljesítésére használják fel, azokat illetéktelen 3. személy részére, a másik fél írásbeli hozzájárulása nélkül nem ruházzák át, illetve nem teszik hozzáférhetővé, kivéve a mindenkori hatályos jogszabály által előírt eseteket.
6.	A Megbízott köteles az általa végzett tevékenységéről és a rábízott ügyek állásáról Megbízót igény szerint tájékoztatni.
	Megbízó a 3. pontban részletezett feladatok teljesítésének kezdési időpontját 2016. október 1. napban határozza meg. A szolgáltatói teljesítés végső határidejét 2016. december 31. napban állapítja meg. A megbízási szerződés 3. pontjában vállalt feladatok teljesítése során keletkezett ügyiratokat, dokumentumokat Megbízott a végső határidő napján köteles Megbízó részére átadni, az egyes feladatok ügymenetének előrehaladásáról Megbízottat szóban tájékoztatni.
	Teljesítettnek akkor tekinthető a feladat, ha Megbízott Megbízó nevében eljárva, Megbízó döntései alapján a feladatait ellátta, arról Megbízó részére beszámolt. Megbízó ezt követően teljesítésigazolást állít ki Megbízott részére, amely a számla kiállítás alapját képezi.
7. 	Szerződő Felek megállapodnak abban, hogy a megbízás teljesítéséért a Megbízottat 800.000 Ft + ÁFA = 1.016.000 Ft díjazás illeti meg. amelynek kifizetése 4 részletben történik.
	Megbízó által meghatározott, Megbízott által elvégzett feladatok alapján Megbízó rész teljesítésigazolásokat, Megbízott pedig rész számlákat állít ki az alábbi határidőkig:
	2016. október 14-ig 500.000 Ft + ÁFA = 635.000 Ft,
	2016. november 10-ig 100.000 Ft + ÁFA = 127.000 Ft,
	2016. december 5-ig 100.000 Ft + ÁFA = 127.000 Ft,
	2016. december 31-ig 100.000 Ft + ÁFA = 127.000 Ft – végszámla és végteljesítés.
	Megbízott által kiállított számlákat Megbízó 8 napon belül, banki átutalással teljesíti Megbízott K & H Bank Zrt. banknál vezetett 10402843-50526570-67761016 bankszámlaszámára.
	A megbízási díj fedezetet nyújt a teljesítés időtartama alatt elvégzendő valamennyi feladatra, Megbízott az itt megjelölt összegen felül további – esetleges – kiadásainak finanszírozására újabb számla kiállítására jelen szerződés alapján nem jogosult.
8.	Jelen szerződés a felek közös megegyezésével bármikor megszüntethető. A szerződés megszüntethető bármelyik fél felmondásával is. A felmondási időt a felek 30 napban állapítják meg. 
9. 	Felek kijelentik, hogy jelen szerződés teljesítésével kapcsolatos esetleges vitáikat elsősorban tárgyalás útján próbálják meg rendezni.

A jelen szerződésben nem szabályozott kérdésekben a Polgári Törvénykönyv vonatkozó rendelkezései az irányadók. 

Bácsalmás, 2016. ………………………..

